Document ID: 31999D0043

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Δεκεμβρίου 1998 με την οποία αναγνωρίζεται, καταρχήν, ότι είναι πλήρεις οι φάκελοι οι οποίοι έχουν υποβληθεί για λεπτομερή εξέταση ενόψει της ενδεχόμενης καταχώρησης των ουσιών CGA 279 202 (τριφλοξυστροβίνης), κλεφοξυδίμης (BAS 625Η), αιθοξαζόλης και φωσφορικού σιδήρου στο παράρτημα Ι της οδηγίας 91/414/ΕΟΚ του Συμβουλίου σχετικά με τη διάθεση στην αγορά φυτοπροστατευτικών προϊόντων [κοινοποιηθείσα υπό τον αριθμό Ε(1998) 4355] (Κείμενο που παρουσιάζει ενδιαφέρον για τον ΕΟΧ) (1999/43/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), όπως τροποποιήθηκε τελευταία από την οδηγία 98/47/ΕΚ της Επιτροπής (2), και ιδίως το άρθρο 6 παράγραφος 3,
Εκτιμώντας:
ότι η οδηγία 91/414/ΕΟΚ (καλούμενη στο εξής «η οδηγία») προβλέπει την κατάρτιση κοινοτικού καταλόγου δραστικών ουσιών, η ενσωμάτωση των οποίων σε φυτοπροστατευτικά προϊόντα επιτρέπεται 7
ότι οι αιτούντες υπέβαλαν φακέλους για τέσσερις δραστικές ουσίες στις αρχές των κρατών μελών, προκειμένου να επιτευχθεί η καταχώρηση αυτών των δραστικών ουσιών στο παράρτημα Ι της οδηγίας 7
ότι στις 28 Ιανουαρίου 1998 υπεβλήθη στις αρχές του Ηνωμένου Βασιλείου φάκελος για τη δραστική ουσία CGA 279 202 (τριφλοξυστροβίνη) εκ μέρους της Novaritis Crop Protection UK Ltd 7
ότι στις 2 Απριλίου 1998, υπεβλήθη στις ισπανικές αρχές φάκελος για τη δραστική ουσία κλεφοξυδίμη (BAS 625Η) εκ μέρους της BASF ΑG 7
ότι στις 21 Απριλίου 1998 υπεβλήθη στις γαλλικές αρχές φάκελος για τη δραστική ουσία αιθοξαζόλη εκ μέρους της Sumitomo Chemical Agro Europe SΑ 7
ότι στις 27 Αυγούστου 1998 υπεβλήθη στις γερμανικές αρχές φάκελος για τη δραστική ουσία φωσφορικός σίδηρος εκ μέρους της W. Neudorff GmbH ΚG 7
ότι οι εν λόγω αρχές γνωστοποίησαν στην Επιτροπή τα αποτελέσματα μιας πρώτης εξέτασης για το κατά πόσον είναι πλήρεις οι εν λόγω φάκελοι όσον αφορά τις απαιτήσεις σχετικά με τα δεδομένα και τις πληροφορίες που προβλέπονται στο παράρτημα ΙΙ και, για τουλάχιστον ένα φυτοπροστατευτικό προϊόν το οποίο περιέχει τη σχετική δραστική ουσία, στο παράρτημα ΙΙΙ της οδηγίας 7 ότι, επομένως, σύμφωνα με τις διατάξεις του άρθρου 6 παράγραφος 2, οι εν λόγω φάκελοι έχουν υποβληθεί, εκ μέρους των αιτούντων, στην Επιτροπή και τα λοιπά κράτη μέλη 7
ότι οι φάκελοι για τις ουσίες CGA 279 202 (τριφλοξυστροβίνη), κλεφοξυδίμη (BAS 625H), αιθοξαζόλη και φωσφορικός σίδηρος παραπέμφθηκαν στις 15 Οκτωβρίου 1998 στη μόνιμη φυτοϋγειονομική επιτροπή 7
ότι, σύμφωνα με το άρθρο 6 παράγραφος 3 της οδηγίας, απαιτείται να επιβεβαιώνεται στο επίπεδο της Κοινότητας ότι κάθε φάκελος θεωρείται ικανοποιητικός, καταρχήν, όσον αφορά τις απαιτήσεις σχετικά με τα δεδομένα και τις πληροφορίες που προβλέπονται στο παράρτημα ΙΙ και, για τουλάχιστον ένα φυτοπροστατευτικό προϊόν το οποίο περιέχει την σχετική δραστική ουσία, στο παράρτημα ΙΙΙ της οδηγίας 7
ότι η επιβεβαίωση αυτή είναι αναγκαία, για να συνεχιστεί η λεπτομερής εξέταση του φακέλου, καθώς επίσης και για να δοθεί στα κράτη μέλη η δυνατότητα χορήγησης προσωρινής έγκρισης φυτοπροστατευτικών προϊόντων τα οποία περιέχουν αυτήν τη δραστική ουσία, σύμφωνα με τους όρους που προβλέπονται στο άρθρο 8 παράγραφος 1 της οδηγίας, και ιδίως όσον αφορά την υποχρέωση λεπτομερούς αξιολόγησης των δραστικών ουσιών και των φυτοπροστατευτικών προϊόντων σε σχέση με τις αντίστοιχες απαιτήσεις της οδηγίας 7
ότι η απόφαση αυτή δεν προδικάζει το ενδεχόμενο να απαιτηθούν από τον αιτούντα περαιτέρω δεδομένα ή πληροφορίες, σε περίπτωση που κατά τη λεπτομερή εξέταση θα προέκυπτε ότι αυτή η πληροφόρηση ή τα δεδομένα θα ήταν απαραίτητα ενόψει της λήψης της σχετικής απόφασης 7
ότι μεταξύ των κρατών μελών και της Επιτροπής έχει συμφωνηθεί ότι το Ηνωμένο Βασίλειο θα συνεχίσει τη λεπτομερή εξέταση του φακέλου για την ουσία CGA 279 202 (τριφλοξυστροβίνη), η Ισπανία θα συνεχίσει τη λεπτομερή εξέταση του φακέλου για την ουσία κλεφοξυδίμη (BAS 625H), η Γαλλία θα συνεχίσει τη λεπτομερή εξέταση του φακέλου για την ουσία αιθοξαζόλη και η Γερμανία θα συνεχίσει τη λεπτομερή εξέταση του φακέλου για την ουσία φωσφορικός σίδηρος 7
ότι το Ηνωμένο Βασίλειο, η Ισπανία, η Γαλλία και η Γερμανία θα γνωστοποιήσουν τα συμπεράσματα των εξετάσεών τους, τα οποία θα συνοδεύονται από συστάσεις για την καταχώρηση ή την μη καταχώρηση των εν λόγω ουσιών, καθώς και από σχετικούς όρους, στην Επιτροπή το ταχύτερο δυνατόν, και το αργότερο εντός προθεσμίας ενός έτους 7 ότι, όταν ληφθούν αυτές οι εκθέσεις, η λεπτομερής εξέταση θα συνεχιστεί, με τη συμμετοχή εμπειρογνωμόνων από όλα τα κράτη μέλη, στο πλαίσιο της μόνιμης φυτοϋγειονομικής επιτροπής 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι ακόλουθοι φάκελοι θεωρούνται ικανοποιητικοί, καταρχήν, όσον αφορά τις απαιτήσεις σχετικά με τα δεδομένα και τις πληροφορίες που προβλέπονται στο παράρτημα ΙΙ και, για ένα φυτοπροστατευτικό προϊόν το οποίο περιέχει την σχετική δραστική ουσία, στο παράρτημα ΙΙΙ της οδηγίας, λαμβάνοντας υπόψη τις προτεινόμενες χρήσεις:
1. Ο φάκελος ο οποίος υπεβλήθη από τη Novaritis Crop Protection UK Ltd στην Επιτροπή και τα κράτη μέλη ενόψει της καταχώρησης της δραστικής ουσίας CGA 279 202 (τριφλοξυστροβίνης) στο παράρτημα Ι της οδηγίας 91/414/ΕΟΚ και ο οποίος παρεπέμφθη στη μόνιμη φυτοϋγειονομική επιτροπή στις 15 Οκτωβρίου 1998.
2. Ο φάκελος ο οποίος υπεβλήθη από την BASF AG στην Επιτροπή και στα κράτη μέλη ενόψει της καταχώρησης της δραστικής ουσίας κλεφοξυδίμης (BAS 625Η) στο παράρτημα Ι της οδηγίας 91/414/ΕΟΚ και ο οποίος παρεπέμφθη στη μόνιμη φυτοϋγειονομική επιτροπή στις 15 Οκτωβρίου 1998.
3. Ο φάκελος ο οποίος υπεβλήθη από τη Sumitomo Chemical Agrο Europe SA στην Επιτροπή και τα κράτη μέλη ενόψει της καταχώρησης της δραστικής ουσίας αιθοξαζόλης στο παράρτημα Ι της οδηγίας 91/414/ΕΟΚ και ο οποίος παρεπέμφθη στη μόνιμη φυτοϋγειονομική επιτροπή στις 15 Οκτωβρίου 1998.
4. Ο φάκελος ο οποίος υπεβλήθη από τη W. Neudorff GmbH KG στην Επιτροπή και τα κράτη μέλη ενόψει της καταχώρησης της δραστικής ουσίας φωσφορικού σιδήρου στο παράρτημα Ι της οδηγίας 91/414/ΕΟΚ και ο οποίος παρεπέμφθη στη μόνιμη φυτοϋγειονομική επιτροπή στις 15 Οκτωβρίου 1998.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 22 Δεκεμβρίου 1998.

Labels: 0
3
6
18
15